
EXCELCENTISS. AC REVERENDISS. DOMINO 
IOSEPHO MARIAE PELLICANIO 
EPISCOPO HIERACIENSI 

MICHAEL ANGELUS MACRIUS IUNIOR. 


(Jum superiore anno , Amplissime atque Reveren- 
dissime Praesid , domi meae creber meis auribus ob- 
streperet sermo de rebus praeclare gestis Piromallii , 
viri sane Apostolici , ( huius enim vitam et acta colli- 
genda , atque edenda susceperat inclyfae tuae cathe- 
dralis ecclesiaeCanonicus Michael Angelus patruus meus) 
ea primum iuvenilem animum incessit cupido , ut experi- 
rer , num meae musae , tamctsi vix puberes , de tanto 
viro auderent hiscere. Cum res ita successisset , ut mei 
laboris me non admodum poeniteret , horiari amici , 
atque urgere , ut typis committerem , quod initio slyli 
unius exercendi grafia aggrcssus eram. Invitus quidem 
feci , ut iis obsequerer : obsecutus sum tamen. E didi 
itaque Elegiam , atque Eclogam tanquam duas uno eo- 
demque partii soror’es , his quoque addidi in illos , qui 
de nostra Siderone detrahunt , Prosopopoeiam , volui- 
que ut anteiret ] quae quidem omnia , Vir amplissime , 
Ubi dedico, tuamque in fidem trado. Tu vero , quae 

tua est humanitas , si quis Aristarchus in eas acuat 
dentes , ab aetate tantunt velim , excuses. Uno enim 
hòc nomine iis ignoscendum videtur. Vale , Vir excel- 
lentissime , meque manum tibi summa cum observantia 
exosculantem , amico , ut adhuc fecisti , oculo , respicere 
porro ne graveris. 

Neapoli IV. Idus Ianuar. ClQlQC CCXXV. 

SIDERO « 

AB IMPERITIAG, ET RUSTICITATIS CR1MIN ATIONIBUS SE TUETTJR. 

PROSOPOPOEIA. 


JliRGo sic meritis respondent praemia? et ista 
Heu ! tantas curas dona parata manent? 

Ergo perpetiar rudis, atque indocta vocari 
Dum doceo natos , instituoque meos? 

Insulsos patior , verum hic , quem fulgida fama 
Illustrat , tamen hos fundit ab ore modos , 

Ingerit et nobis , generi et convicia nostro , 

Quod toto antiquum corpore rus oleam ? 

Quod sffmper gentem «bscuram sira enixa, rudemque, 
Nec caecis tenebras mentibus expnlerim ? 

Sed mihi die sodes , sapiens , ( tu namque recentes 

Caliere , et veteres diceris historias : ) ■ 

Non ego , quae , cultis qualis rosa anioena viretis , 
Splendeo per natos facta superba meos ? 

Scisne almum pietate patrem , virtute magistrum , I 

Scis Piromallum ? maximus ingenio , ; 

Et fama hic celeber longinqui gentibus orbis ' ■ 

Quae spes , et nobis gloria quanta fuit ? 

Non is barbaricas penetrare expalluit oras 
Ingenii ostendens lumina clara sui ; 

(i) Sidcro , Sideronum , Sidernuin , italìce Siderno, oppidam 
haud ignobile in Sruttiis , prope Locros atque adeo Hieracium , 
positura. 

Curarum et quantum est passus , quantumque laborum , 
Quo late efferret Relligionis opus ? 

Euphrates testis , testìs sit clarus Hydaspes , 

Quos dicunt cursus detiuuisse suos. 

Stelliolam huic addas decus indelebile 9 mairi 

Splendida namque fuit gloria , honorque suae : 

Ille potestates herbarum , ususque latentes , 

Astrorumque altum quam bene novit iter ? 

Quaeque ignota homini pandit , post funera quaeque 
Scripta heu ! fautores occuluere tui ? 

Huc quoque verte oculos ; quavis ratione verendum , 
Praeclarum cuius nomen in orbe sonat 
Adspice Pollienum ; quot cedro , et digna cupressu 
Hic sophiae liquit quot monumenta suae? 
Praetermitto alios , quorum prope sidera tangit t 
Quorum usque in terris fama superstes erit : 

Nunc quoque sunt quidam , at pudibunda modestia summa 
Nos vetat exiguis facta referre modis. 

At te 9 qui invidia pectus tabescis iniqua , 

Quique putas doctos inter habere locum , 

Ah ! pudeat , pudeat verbis lacerare malignis , 

Quorum obscurari gloria sumlna nequit 5 
Si sapis exemplar morum , vitaeque magistram- 
Discito , quam ignoras , temporis historiam. 

Dum sola placidus Parnassi valle cubarem , 

Flaret et in campis occiduus Zephyrus , 

Qui tenues fronde» , dubias motabat et umbras , 
Res veterum coepi dicere Romulidùm } 

Et Metium rapidis tractum in diversa quadrigis , 
Atilii , et Fabii grandia gesta ducum$ 

Et regum infestis circumdata colla catenis , 

Et spolia invicto reddita opima Iovi} 

Cum me Calliope speculans e vertice montis , 

Talia subridens ore locuta mihi est : 

Facta canis pner o , quae tot cecinere poètae , 
Quos nulli cantu vincere posse datur ? 

I bone , dum patruus Piromalli acta recenset , 

I Piromalli tu quoque gesta cane $ 

Ingens ille fuit Siderni gloria quondam 9 
Et fuit exemplum grande sacerdoti!*. 

Vocibus his subito incaluit mihi pectus ab oestro , 
Et tantum coepi concelebrare virum. 

Hunc didici usque pium longos vixisse per annos , 
Hostibus et Christi beUa tulisse sui ; 

Et petiisse loca Armeniaeque , Asiaeque remota » 
Spargentem veri dogmata sancta Dei, 

Ree timuisse feros , quos strinxit barbarus enses , 
Et quos haereseos strinxit iniqua manus. 

Tunc subiere mihi qui career , quaeque catenae 
Grata ministerio dona fuere suo: 

Atque pares utinam sensissem ad carmina vires , 
Carmina ab imbelli non tenuaada lyra, 

Quae subiere mihi sparsissem cuncta per orbem , 
Nostri ut fulgeret gloria summa viri : 

Dixissem ereptum vinclìs ivisse per Indos , 
Persasque in spretae Relligionis opem $ 

Et gentes peperisse Deo extremo orbe repostas 
Exemplo , verbis , assiduaque prece $ 

Et nullum fecisse raodum curae , atque labori , 
Haereseos donec pelleret inde luem. 

At quid ego referam , quae digno carmine forsan 
Nec Maro , nec posset dicere Maeonides ? 

Salve Paulle decus , spes maxima Paulle tuorum , 
Qui vivis placido Numinis in gremio : 

Salve o Bruttiae honos , laus et clarissima terrae , 
Famaque ad extremum non obitura diem : 
Fidus ades custos , et laeto munera vultu 

Respice , quae noster nunc tibi sistit amor ; 

Et tandem ut liceat nobis pertingere Olympum , 

Sis precor usque tui duxque comesque gregis. 
Tu Sidernum etiam sis terque , quaterque beatum , 
Contigit hunc tantum cui genuisse virum 5 
Gaude sorte tua , lauris et tempora vinctum , 

Hunc heroa tuum die genuisse sinum , 

Nec tibi praeripiant tantum Besidiae (1) honorem y 
Ossa quod extincti terra ea condiderit (2). 


(1) Vulgo Bisignano. V .Mem.istor.crit. intorno aliavita e alle 
op. di Mons. F.P. Piromalli Domenicano Arciv. di Nassivan , scritte 
dal Can. M. A. ftfacrì , p. 192. 

(2) Vixit ann. plus minus LXXV 1 ; obiit III.Id.Iul.MDCLXVII, 
non IDCLXVII, ut in dicto Op. p. ai 3 typographus peccavit. 

ECLOGA, cui nomen DAPHNIS. 
Meliboeus , et Tityrus. 

Me, Tityre coge pecus , contristant aethera nimbi \ 
Gramina depastae sat sunt per riira capellae , 

Sat eapros hodie , sat pingues pavimus haedos. 

Ti. O Meliboee , decet tua iussa capessere \ namque 
Tu nalu maior , cunctisque peritior illis , 

Qui sunt , quique fuere gregis , pecorisque magistri. 

Me. Ibimus immixtas seu quercus inter, et uimos, 

Seu qua pampineo tollit se culmine collis , 

Et nostrum Thyrsim crudeli morte peremptum , 

Seu contra laeti pergrandia Dapbnidis acta 
Dicemus , nomenque suum tollemus ad astra. 

At ruere e . densis effusi nubibus imbres 
Incipiunt , antro quidni subeamus opaco ? 

Aspice vicinum labrusca herbescit ut antrum. 

Ti. Consilium laudo , o pecoris spes maxima nostri , 
Praesentisque aevi pastorum grande levamen : 

. At Thyrsin silvas sat flevimus inter opacas , 
Fudimus et moestas sat nostro ex ore querelas , 
Nunc abeant tristes averso e pectore curae , 

Et molles lacrymae : laeti successimus antro. 

Heic Daphnin gracili laeti dicamus avena : 

Incipe $ Damoetas , Mopsusque alterna canentes , 

Et Galatea simul rauca nos voce lacessunt , 

Incipe , nostra dein tua verba alterna sequentur. 

Me. Tityre , longaevi nos ut docuere parentes, 

Semper pastores , et silvas Daphnis amavit , 

Ac fuit assidue pastorum cara voluptas ; 

Ipse rudem lata inslituit colere arva colonum , 
Pastorem teneras bene pascere montibus agnas , 

Et quemcunque Deus iussisset ferre laborem $ 

Nec minus edocuit cultum erga numen habendum , 
Et pietatem alere , a primis quae nutriit annis 
Usque illum , teneros ceu blanda ovis ubere fetusj 
Et si fata olim voluissent 9 usque manebat 
Inter pastores , et silvas inter amicas 
Daphnis } sed simul ac gravior maturuit aetas 
Hoc nemus, hos agros linquens , patriamque vocantem, 
Extremas voluit mundi se ferre per oras , 

Et simul innumeris caput obiectare perfclis. 

Ti. At quae tanta fuit , quae vastum caussa per orbem 
Impulit extremos Daphnin penetrare recessus ? 

Me, Erga omnes amor unus , et ingens cura , salusque , 
Dogmata sancta Dei necnon vulgare per orbem , 
Omnes ut stygios possent sic spemere fluctus , 

Et vitae tandem caelestis tangere portum , 

Tartarus hinc horrens nequicquam saevit, et atrum 
Insanis iminugit adhuc clamoribus antrum. 

Ti. Nunc equidem fateor me prorsus mente carere , 

Namque mihi haec olim puero , quum frigus acerbum 
Lenirem ante focum , Boreasque exureret agros 
Hor^endo stridore fremens , dixisse parentes 
Sat memini , e media permultos Daphnida morte 
Abripuisse olim, simul et pastoribus aegris 
Aeternam saepe , optatamque dedisse salutem. 

Me. Ille decus silvis , ac vitae dulce levamen , 

Qualis sima lupos ovis aversatur inermis , 

Seu venatores' cervus , qui fraude sequuntur , 

Sic mala , sic prava ille est aspernatus , et ullus 
Non unquam prave miscebat fanda nefandis j 
Non blandae in silvis , ilio vivente capellae , 

Non armenta feros metuebant alba leones , 

Nec damna addebat lupus insidiator ovili , 

Sed iucunda quies , sed dulce levamen ubique , 
Otiaque , et placidi tranquilla per otia somni. 

Ti. Iure ergo Daphnis fama super aethere notus , 
Montibus , aq laelis solamina dulcia campis 
Attubt $ o quondam pastores iure beati , 

Qui meruere virum , regeret dum spiritus artus , 
Affari , sanctasque recondere pectore voces j 
Nec non o blandi pueri , castaeque puellae , 

Et tu pertristis confecta aetate senectus 
Felices semper , queis exhalantibus olim 
Languentem vitam noctuque , diuque , nivali 
Vel cum terra gelu , glacieque albesceret , usque 
Succurrit Daphnis dum funeris hora veniret. 

Vos testes fluvii , silvaeque , arbustaque opaca , 
Quae tunc festive non prodere gaudia laetis 
Non potuistis agris, cum ingens loca cuncta susurrus, 
Et late insolitus petiit vaga sidera clamor $ 

Cum Daphnis , Daphnis clamavit ab arbore corvus , 
Et cycnùm glomerata cohors , passimque vagantes 
Montibus in nostris dixerunt voce columbae. 

Me. Ergo iam Daphnis caelesti in sede locatus 
Subdita cuncta sibi Caelo circumspicit alto , 

Et laudes omnes , omnesque meretur honores , 
Namque suam vitam crudeli exponere leto , 

Proque aliis tantos voluit perferre labores. 

Ti. O Meliboee utinam nunc mens mihi sana vigeret , 
Dicere quatn vellem tot grandia Daphnidis acta 5 
Sed iam turbato processit vesper Olympo , 

Nox ruit , atque antri nimium cantantibus humor 
Saepe solet gravis esse , ad nostra mapatia eamus , 
Atque iterum calamo cras ista sequemur agresti. 

Ale. Ibimus , usque suum repetentes carmine nomen 
Seu surgat Sol , seu Hesperiéfs se tingat in undas. 

At tu , quem summa evexere ad sidera , Daphni , 
Et pietas , et pura fides , tu respice amicus 
E Caelo has terras , atque haec armenta precamur } 
Corpore cumque absis , tu nobis numine adesto , 
!Nec contemne preces , quas grato fundimus ore : 
Ast apud augustum superumque , hominumque parentem 
Fac ut ventorum rabies , saevaeque pruinae 
Non laetas segetes , non gemmas vitis opimas , 

Non pecora , aut teneras contagia dira capellas 
Laedant j at semper per te flaventia rura 
Rusticus aspectèt , fructumque laboribus aequum 
Colligat , et paslor fecundum divite prole 
Aspici a t pecus , et meritos tibi reddat honores. 

Nos htc inteTea laeti , dum vita manebit , 

Ingenti studio tua clara exempla sequemur, 

Et pergrato animo solemnia festa per agros 
Reddemus , nomenque tuum non excidet unquam , 
Nec tua prò nobis benefacta oblita manebunt. 


FINIS. 

